Αριθμ. 1928
Τροποποίηση της υπ’  αρ. 4133/03.04.2018
(Β’  1525) απόφασης ίδρυσης και της υπ’  αρ.
6006/11.05.2018 (Β’ 1950) απόφασης έγκρισης
του κανονισμού σπουδών του Προγράμματος
Μεταπτυχιακών Σπουδών με τίτλο «Οικονομική
Θεωρία και Πολιτική» του Τμήματος Οικονομικών
Επιστημών του Πανεπιστημίου Κρήτης, σύμφωνα με τον ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Του π.δ. 296/1973 «Περί καθορισμού του τίτλου
και της έδρας του εν Κρήτη ιδρυθέντος Πανεπιστημίου» (Α’ 239), του ν.δ. 114/1974 «Περί τροποποιήσεως
και συμπληρώσεως του ν.δ. 87/1973 “Περί ιδρύσεως
Πανεπιστημίων εις Θράκην και εις Κρήτην” (Α’ 159) και
επεκτάσεως διατάξεων τινών αυτού εις άπαντα τα Α.Ε.Ι.»
(Α’ 310), του ν. 259/1976 «Περί τροποποιήσεως και συμπληρώσεως των περί Πανεπιστημίων Θράκης και Κρή-
της κειμένων διατάξεων ως και των αφορωσών εις την
οργάνωσιν των Τεχνικών Υπηρεσιών του Πανεπιστημίου
Αθηνών και της Νομικής Υπηρεσίας Α.Ε.Ι.» (Α’ 25),
2. των άρθρων 5 και 9 του Κεφαλαίου Β’ «Δημοσιευτέα
ύλη» του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131),
3. του ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως της παρ. 4
του άρθρου 16 και του άρθρου 80 αυτού,
4. του ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων Παράρτημα διπλώματος»
(Α’ 189),
5. των άρθρων 75-80 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184) και της παρ. 5 του άρθρου 108 του ιδίου νόμου
περί κατάργησης άρθρων του ν. 3861/2010 «Ενίσχυση
της διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια”
και άλλες διατάξεις» (Α’ 112).
Β. Τα έγγραφα και στοιχεία:
1. Την υπό στοιχεία 135557/Ζ1/1.11.2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
2. Την υπό στοιχεία 18137/Ζ1/2023 κοινή υπουργική
απόφαση «Καθορισμός των προϋποθέσεων και της διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
3. Την υπό στοιχεία 108169/Ζ1/21.8.2020 (Υ.Ο.Δ.Δ. 677)
διαπιστωτική πράξη της Υπουργού Παιδείας και Θρησκευμάτων για την εκλογή ως Πρύτανη του Πανεπιστη-
μίου Κρήτης του Καθηγητή της Ιατρικής Σχολής Γεωργίου
Κοντάκη, με τετραετή θητεία από 1.9.2020 έως 31.8.2024.
4. Την υπ’ αρ. 19615/01.09.2023 (ΑΔΑ: ΡΔΞ4469Β7Γ-Ξ71)
πράξη συγκρότησης της Συγκλήτου του Πανεπιστημίου
Κρήτης για το ακαδημαϊκό έτος 2023-2024.
5. Την υπ’  αρ. 4133/03.04.2018 απόφαση της Συγκλήτου του Πανεπιστημίου Κρήτης «Επανίδρυση του
Προγράμματος Μεταπτυχιακών Σπουδών “Οικονομική
Θεωρία και Πολιτική” του Τμήματος Οικονομικών Επιστημών του Πανεπιστημίου Κρήτης σε εφαρμογή του
ν. 4485/2017 (ΦΕΚ 114/Α’)» (Β’ 1525).
6. Την υπ’ αρ. 6006/11.05.2018 απόφαση της Συγκλήτου του Πανεπιστημίου Κρήτης «Έγκριση Κανονισμού
Μεταπτυχιακών Σπουδών του Προγράμματος Μεταπτυχιακών Σπουδών με τίτλο “Οικονομική Θεωρία και
Πολιτική” του Τμήματος Οικονομικών Επιστημών του
Πανεπιστημίου Κρήτης σύμφωνα με τον ν. 4485/2017
(ΦΕΚ 114/Α’)» (Β’ 1950).
7. Την υπ’ αρ. 491/20.10.2022 (ΑΔΑ ΡΠ4Τ469Β7Γ-ΤΨΛ)
πράξη της Συγκλήτου για τη Συγκρότηση της Επιτροπής
Μεταπτυχιακών Σπουδών του Πανεπιστημίου Κρήτης σε
εφαρμογή του ν. 4957/2022 (Α’ 141).
8. Την υπ’ αρ. 23085/09.10.2023 (Β’ 5941) απόφαση της
Συγκλήτου του Πανεπιστημίου Κρήτης για την «Έγκριση
Κανονισμού Προγραμμάτων Μεταπτυχιακών Σπουδών
του Πανεπιστημίου Κρήτης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1841
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
9. Την εισήγηση της υπ’ αρ. 415ης/13.12.2023 συνέλευσης του Τμήματος Οικονομικών Επιστημών του Πα-
νεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Οικονομική
Θεωρία και Πολιτική».
10. Το τροποποιημένο σχέδιο απόφασης Ίδρυσης, το
τροποποιημένο σχέδιο Κανονισμού Λειτουργίας, τον
Αναλυτικό Προϋπολογισμό Λειτουργίας, τη Μελέτη Σκοπιμότητας και Βιωσιμότητας με την Έκθεση Υλικοτεχνι-
κής Υποδομής και την Έκθεση σχετικά με την Οργάνωση
της Εκπαιδευτικής Διαδικασίας.
11. Την εισήγηση της υπ’ αρ. 12ης/18.12.2023 συνεδρίασης της Επιτροπής Μεταπτυχιακών Σπουδών του
Πανεπιστημίου Κρήτης σχετικά με την τροποποίηση της
απόφασης ίδρυσης και του κανονισμού λειτουργίας του
Προγράμματος Μεταπτυχιακών Σπουδών «Οικονομική
Θεωρία και Πολιτική».
12. Τα πρακτικά της υπ’ αρ. 509ης/21.12.2023 συνεδρίασης της Συγκλήτου για το παρόν θέμα.
13. Την εισήγηση του Αντιπρύτανη Ακαδημαϊκών
Υποθέσεων, Δια Βίου Μάθησης, Διεθνών Σχέσεων και
Εξωστρέφειας του Πανεπιστημίου Κρήτης, Καθηγητή
Γεώργιου Κοσιώρη.
14. Το γεγονός ότι από τις διατάξεις της απόφασης
αυτής δεν προκαλείται δαπάνη εις βάρος του κρατικού
προϋπολογισμού, αποφασίζει:
Την τροποποίηση της υπ’ αρ. 4133/03.04.2018 (Β’ 1525)
απόφασης ίδρυσης και της υπ’  αρ. 6006/11.05.2018
(Β’ 1950) απόφασης έγκρισης του κανονισμού σπουδών του Προγράμματος Μεταπτυχιακών Σπουδών με
τίτλο «Οικονομική Θεωρία και Πολιτική» του Τμήματος
Οικονομικών Επιστημών του Πανεπιστημίου Κρήτης,
σύμφωνα με τον ν. 4957/2022, ως ακολούθως:
Α) Ίδρυση Προγράμματος Μεταπτυχιακών Σπουδών
με τίτλο «Οικονομική Θεωρία και Πολιτική»
ΓΕΝΙΚΕΣ ΚΑΝΟΝΙΣΤΙΚΕΣ ΔΙΑΤΑΞΕΙΣ
Άρθρο 1
Γενικές Διατάξεις
Το Τμήμα Οικονομικών Επιστημών του Πανεπιστημίου Κρήτης θα λειτουργήσει από το ακαδημαϊκό έτος
2024-2025 Πρόγραμμα Μεταπτυχιακών Σπουδών
(ΠΜΣ) «Οικονομική Θεωρία και Πολιτική», σύμφωνα με
τις διατάξεις της απόφασης αυτής και τις διατάξεις του
ν. 4957/2022 (Α’  141/2022).
Άρθρο 2
Μεταπτυχιακός Τίτλος
Το πρόγραμμα απονέμει Δίπλωμα Μεταπτυχιακών
Σπουδών (Δ.Μ.Σ.) στην «Οικονομική Θεωρία και Πολιτική». Το Δίπλωμα Μεταπτυχιακών Σπουδών (ΔΜΣ) στην
«Οικονομική Θεωρία και Πολιτική» είναι η μοναδική ειδίκευση/κατεύθυνση του ΠΜΣ.
Άρθρο 3
Αντικείμενο - Σκοπός - Μαθησιακά
Αποτελέσματα - Προσόντα
Το πρόγραμμα στόχο έχει την εξειδίκευση των φοιτητών σε θέματα οικονομικής ανάλυσης και οικονομικής
πολιτικής, λαμβάνοντας υπόψη το ανθρώπινο δυναμικό
που στελεχώνει το τμήμα. Σκοπός του προγράμματος
είναι να ικανοποιήσει τις ανάγκες σε προσφορά εκπαιδευτικού και ερευνητικού έργου υψηλής στάθμης από
πλευράς των μελών Δ.Ε.Π. του τμήματος και, παράλληλα,
τη ζήτηση για μεταπτυχιακές σπουδές στις Οικονομικές
Επιστήμες στην Ελλάδα. Ο χαρακτήρας του προγράμματος αναδεικνύει την ανάγκη για μια πολύπλευρη ανάλυ-
ση των ζητημάτων που εστιάζουν σε θέματα οικονομικής
ανάλυσης και οικονομικής πολιτικής. Βασικός στόχος
είναι οι φοιτητές του προγράμματος να διευρύνουν τις
γνώσεις τους ως προς: α) τα θεωρητικά εργαλεία με σκοπό την κατανόηση των προβλημάτων της οικονομικής
ανάλυσης β) τις πρακτικές ικανότητες σχεδιασμού και
εφαρμογής οικονομικής και κοινωνικής πολιτικής, καθώς και γ) τα μεθοδολογικά εργαλεία αξιολόγησης της
εφαρμογής των οικονομικών προγραμμάτων. Μετά την
ολοκλήρωση του προγράμματος, οι απόφοιτοι θα έχουν
αποκτήσει τα απαραίτητα εφόδια για την επαγγελματική τους σταδιοδρομία σε σχετικά με την οικονομική
επιστήμη επαγγέλματα.
Άρθρο 4
Χρονική Διάρκεια Λειτουργίας του
Προγράμματος
Το Π.Μ.Σ. θα λειτουργήσει τουλάχιστον μέχρι και το
ακαδ. έτος 2028-2029 με δυνατότητα παράτασης, υπό
την αίρεση της προηγούμενης πιστοποίησής του από την
ΕΘΑΑΕ. Το πρόγραμμα αρχίζει το χειμερινό εξάμηνο του
εκάστοτε ακαδημαϊκού έτους.
Άρθρο 5
Κατηγορίες Πτυχιούχων - Κριτήρια Επιλογής
Στο Π.Μ.Σ. του Τμήματος Οικονομικών Επιστημών γίνονται δεκτοί πτυχιούχοι Τμημάτων Επιστημών Οικονο-
μίας και Διοίκησης, Κοινωνικών Επιστημών, και Θετικών
Επιστημών ελληνικών Πανεπιστημίων καθώς και απόφοιτοι ΤΕΙ συναφούς γνωστικού αντικειμένου. Επίσης,
γίνονται δεκτοί και πτυχιούχοι αντίστοιχων τμημάτων
της αλλοδαπής υπό τον όρο να έχει αναγνωρισθεί το
πτυχίο τους από το Δ.Ο.Α.Τ.Α.Π. ως ισότιμο ή αντίστοιχο.
Κριτήρια επιλογής στο Π.Μ.Σ είναι ο βαθμός πτυχίου,
η συνάφεια του γνωστικού αντικειμένου, η επίδοση του
υποψήφιου σε μαθήματα με γνωστικά αντικείμενα συναφή προς τις κατευθύνσεις του Π.Μ.Σ, δύο τουλάχιστον
ακαδημαϊκές συστατικές επιστολές, η επαρκής γνώση
αγγλικής γλώσσας, η τυχόν διπλωματική (πτυχιακή) εργασία του υποψηφίου, οι τυχόν δημοσιεύσεις του υποψη-
φίου σε διεθνή περιοδικά με κριτές, βραβεία ή έπαινοι ή
διπλώματα ευρεσιτεχνίας του υποψηφίου και η παρουσία των ενδιαφερομένων στην προσωπική συνέντευξη.
Η επάρκεια στην αγγλική γλώσσα θα αποδεικνύεται με
βαθμολογία TOEFL από το βαθμό 80 και πάνω ή IELTS
από το βαθμό 6,0 και πάνω, με Proficiency Cambridge
ή Proficiency Michigan ή και με τα λοιπά αποδεκτά πιστοποιητικά από τον ΑΣΕΠ για τουλάχιστον πολύ καλή
γνώση της Αγγλικής γλώσσας (επίπεδο Γ1/C1 ή Γ2/C2).
Άρθρο 6
Χρονική Διάρκεια Φοίτησης
Η χρονική διάρκεια φοίτησης στο Π.Μ.Σ. είναι κατ’ ελάχιστο τρία (3) εξάμηνα, στα οποία περιλαμβάνεται και ο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
χρόνος που απαιτείται για την εκπόνηση και υποβολή
προς κρίση διπλωματικής εργασίας. Ο ανώτατος επιτρεπόμενος χρόνος ολοκλήρωσης των σπουδών ορίζεται
στα πέντε (5) εξάμηνα.
Άρθρο 7
Πρόγραμμα Σπουδών - Γλώσσα Διδασκαλίας και
Εκπόνησης Διπλωματικής Εργασίας
Το σύνολο των πιστωτικών μονάδων (ECTS) που
απαιτούνται για την απόκτηση του ΔΜΣ ανέρχονται σε
ενενήντα (90). Συγκεκριμένα, οι μεταπτυχιακοί φοιτητές
και φοιτήτριες πρέπει να συγκεντρώσουν εξήντα (60)
πιστωτικές μονάδες από την παρακολούθηση και επιτυχή αξιολόγηση μαθημάτων, και τριάντα (30) πιστωτικές
μονάδες από τη συγγραφή Μεταπτυχιακής Εργασίας
Ειδίκευσης (Διπλωματική Εργασία). Κατά το πρώτο και
δεύτερο εξάμηνο σπουδών οι φοιτητές και φοιτήτριες
πρέπει να επιλέξουν τέσσερα (4) μαθήματα ανά εξάμηνο
τα οποία πιστώνονται με 7,5 πιστωτικές μονάδες έκαστο.
Ο αριθμός, το είδος και το περιεχόμενο των μαθημάτων του προγράμματος σπουδών, καθώς και η κατανομή
τους σε εξάμηνα, δύνανται να αναπροσαρμόζονται με
απόφαση Συνέλευσης του Τμήματος για λόγους διασφάλισης της εύρυθμης λειτουργίας του ΠΜΣ.
Η γλώσσα διδασκαλίας των μαθημάτων είναι η ελληνική ή και η αγγλική. Η αγγλική γλώσσα θα χρησιμοποιείται
στις ακόλουθες περιπτώσεις: (1) φοίτηση αλλοδαπών, (2)
διδασκαλία από αλλοδαπούς καθηγητές.
Η γλώσσα εκπόνησης της διπλωματικής εργασίας είναι
η ελληνική ή και η αγγλική.
Άρθρο 8
Τρόπος Οργάνωσης της Εκπαιδευτικής
Διαδικασίας
Η οργάνωση της εκπαιδευτικής διαδικασίας προβλέπεται να πραγματοποιείται με το σύστημα της εξ απο-
στάσεως εκπαίδευσης, και σύμφωνα με τις διατάξεις
του ν. 4957/2022 και του ΦΕΚ Β’1079/2023, με τη χρήση
μεθόδων σύγχρονης και ασύγχρονης εξ αποστάσεως
εκπαίδευσης, σε ποσοστά που θα ορίζονται με απόφαση
της Συνέλευσης του Τμήματος Οικονομικών Επιστημών
μετά από εισήγηση της Σ.Ε. του Προγράμματος, επιτυγχάνοντας με αυτό τον τρόπο τον εμπλουτισμό και τη
συμπληρωματικότητα των μεθόδων διδασκαλίας.
Η αντιστοιχία της εκπαιδευτικής διαδικασίας με τις
απαιτούμενες πιστωτικές μονάδες (ΕCTS) για την απόκτηση του τίτλου μεταπτυχιακών σπουδών είναι η εξής:
α) Σύγχρονη εξ αποστάσεως διδασκαλία (56 ΕCTS), που
κατανέμεται σε 28 ECTS στο α’ εξάμηνο και 28 ECTS στο
β’ εξάμηνο. β) Ασύγχρονη εξ αποστάσεως διδασκαλία
(4 ΕCTS) που κατανέμεται σε 2 ECTS στο α’ εξάμηνο και
σε 2 ECTS στο β’ εξάμηνο. γ) Μεταπτυχιακή Διπλωματική
Εργασία (30 ΕCTS).
Άρθρο 9
Υλικοτεχνική Υποδομή
Το Τμήμα Οικονομικών Επιστημών του Πανεπιστημίου
Κρήτης διαθέτει την απαραίτητη υλικοτεχνική υποδομή
(αμφιθέατρα και αίθουσες διδασκαλίας, ολοκληρωμένο
σύστημα τηλεδιάσκεψης, πολυμέσα, εργαστήρια Η/Υ,
βιβλιοθήκη) για την απρόσκοπτη λειτουργία του Προγράμματος.
Άρθρο 10
Αριθμός Εισακτέων
Ο αριθμός των εισακτέων στο Πρόγραμμα Μεταπτυχιακών Σπουδών ορίζεται κατ’ ανώτατο σε είκοσι πέντε (25)
ετησίως. Ο ελάχιστος αριθμός φοιτητών είναι πέντε (5).
Άρθρο 11
Πηγές χρηματοδότησης
Η λειτουργία του ΠΜΣ θα χρηματοδοτηθεί από ιδίους
πόρους του Πανεπιστημίου Κρήτης, τον κρατικό προϋπολογισμό ή το πρόγραμμα δημοσίων επενδύσεων,
κληροδοτήματα, δωρεές, χορηγίες και πάσης φύσεως
οικονομικές ενισχύσεις, καθώς και από πόρους από ερευνητικά έργα ή προγράμματα, μέρος των εσόδων των
Ειδικών Λογαριασμών Κονδυλίων Έρευνας (Ε.Λ.Κ.Ε.) των
Α.Ε.Ι. καθώς από κάθε άλλη νόμιμη πηγή.
Άρθρο 12
Δικαιώματα και υποχρεώσεις των φοιτητών/
φοιτητριών
Οι μεταπτυχιακοί φοιτητές και φοιτήτριες έχουν τα
δικαιώματα και τις αντίστοιχες υποχρεώσεις που απορρέουν από την ισχύουσα νομοθεσία, τον Εσωτερικό Κα-
νονισμό του Πανεπιστημίου Κρήτης, τις διατάξεις του
Κανονισμού Προγραμμάτων Μεταπτυχιακών Σπουδών
του Ιδρύματος και τις αποφάσεις των αρμοδίων πανεπιστημιακών οργάνων διοίκησης.
Άρθρο 13
Υποτροφίες και Βραβεία
Το Π.Μ.Σ. δύναται να χορηγεί προς τους/τις φοιτητές/
τριες του υποτροφίες αριστείας και βραβεία, με επιβάρυνση του προϋπολογισμού του, με κριτήριο την επί-
δοσή τους στις σπουδές τους, καθώς και ανταποδοτικές
υποτροφίες λαμβάνοντας υπόψη και την ατομική και
οικογενειακή οικονομική τους κατάσταση. Τα κριτήρια
χορήγησης των υποτροφιών καθορίζονται στον εσωτερικό κανονισμό του Π.Μ.Σ. Αρμόδιο όργανο για τον κα-
θορισμό του αριθμού των υποτροφιών και των βραβείων
καθώς και για κάθε άλλο σχετικό θέμα είναι η Συνέλευση
του Τμήματος.
Άρθρο 14
Μερική Φοίτηση
Παρέχεται η δυνατότητα μερικής φοίτησης σε ειδικές
περιπτώσεις φοιτητών/φοιτητριών που αδυνατούν να
ανταποκριθούν στις απαιτήσεις της πλήρους φοίτησης.
Στην περίπτωση μερικής φοίτησης, το πρόγραμμα ολοκληρώνεται σε πέντε (5) ακαδημαϊκά εξάμηνα. Το στάδιο
της διδασκαλίας καλύπτει τέσσερα (4) ακαδημαϊκά εξάμηνα, ενώ η εκπόνηση της μεταπτυχιακής διπλωματι-
κής εργασίας ένα (1) εξάμηνο. Κατά τα πρώτα τέσσερα
εξάμηνα σπουδών (στάδιο διδασκαλίας) οι φοιτητές
και φοιτήτριες πρέπει να επιλέξουν δύο (2) μαθήματα
ανά εξάμηνο, τα οποία πιστώνονται με 7,5 πιστωτικές
μονάδες (ECTS) έκαστο. Η εκπόνηση μεταπτυχιακής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
διατριβής στο 5ο εξάμηνο πιστώνεται με 30 πιστωτικές
μονάδες (ECTS).
Άρθρο 15
Λοιπές Ρυθμίσεις
Οι μεταπτυχιακοί φοιτητές που έχουν εγγραφεί έως
και το ακαδημαϊκό έτος 2023-2024 θα ολοκληρώσουν
τη φοίτησή τους σύμφωνα με τις ισχύουσες διατάξεις
έως την έναρξη του ν. 4957/2022 (Α’ 141).
Όσα θέματα δεν ρυθμίζονται στην παρούσα απόφαση, θα ρυθμίζονται από τον Κανονισμό Λειτουργίας του
Π.Μ.Σ., τον Κανονισμό Προγραμμάτων Μεταπτυχιακών
Σπουδών του Πανεπιστημίου Κρήτης και τα αρμόδια
όργανα σύμφωνα με την κείμενη νομοθεσία.
Β) Κανονισμός Λειτουργίας Προγράμματος Μεταπτυχιακών Σπουδών με τίτλο «Οικονομική Θεωρία και Πο-
λιτική»
Άρθρο 1
Γενικές Διατάξεις
Το Τμήμα Οικονομικών Επιστημών του Πανεπιστημίου
Κρήτης θα λειτουργήσει από το ακαδημαϊκό έτος 20242025 Πρόγραμμα Μεταπτυχιακών Σπουδών (ΠΜΣ) με
τίτλο «Οικονομική Θεωρία και Πολιτική», σύμφωνα με
τις διατάξεις της απόφασης αυτής και τις διατάξεις του
ν. 4957/2022 (Α’ 141).
Άρθρο 2
Αντικείμενο - Σκοπός - Προσδοκώμενα
Αποτελέσματα - Αποκτώμενα Προσόντα
Το Πρόγραμμα έχει στόχο την εξειδίκευση των σπουδαστών σε θέματα οικονομικής θεωρίας και οικονομικής
πολιτικής, λαμβάνοντας υπόψη το ανθρώπινο δυναμικό
που στελεχώνει το Τμήμα. Σκοπός του προγράμματος
είναι να ικανοποιήσει τις ανάγκες σε προσφορά εκπαιδευτικού και ερευνητικού έργου υψηλής στάθμης από
πλευράς των μελών Δ.Ε.Π. του Τμήματος και, παράλληλα,
τη ζήτηση για μεταπτυχιακές σπουδές στις Οικονομικές
Επιστήμες στην Ελλάδα. Βασικός στόχος είναι οι φοιτητές του Προγράμματος να διευρύνουν τις γνώσεις
τους ως προς: α) τα θεωρητικά εργαλεία με σκοπό την
κατανόηση των προβλημάτων της οικονομικής θεωρίας β) τις πρακτικές ικανότητες σχεδιασμού και εφαρ-
μογής οικονομικής και κοινωνικής πολιτικής, καθώς και
γ) τα μεθοδολογικά εργαλεία αξιολόγησης της εφαρμογής των οικονομικών προγραμμάτων. Μετά την ολο-
κλήρωση του προγράμματος, οι απόφοιτοι θα έχουν
αποκτήσει τα απαραίτητα εφόδια για την επαγγελματική τους σταδιοδρομία σε σχετικά με την οικονομική
επιστήμη επαγγέλματα.
Άρθρο 3
Όργανα Διοίκησης του Π.Μ.Σ.
Αρμόδια Όργανα για την ίδρυση ή τροποποίηση, οργάνωση και λειτουργία του Προγράμματος Μεταπτυχι-
ακών Σπουδών είναι:
1) Η Σύγκλητος του Ιδρύματος, αρμόδια για τα θέματα
ακαδημαϊκού, διοικητικού, οργανωτικού και οικονομικού
χαρακτήρα των Π.Μ.Σ. Επίσης, η Σύγκλητος ασκεί όσες
αρμοδιότητες σχετικά με το Π.Μ.Σ. δεν ανατίθενται από
το νόμο ειδικώς σε άλλα όργανα.
2) Η Επιτροπή Μεταπτυχιακών Σπουδών του Πανεπιστημίου Κρήτης, η οποία συγκροτείται σύμφωνα με
την κείμενη νομοθεσία με απόφαση της Συγκλήτου του
Πανεπιστημίου Κρήτης.
3) Η Συνέλευση του Τμήματος, κύρια αρμοδιότητα
της οποίας είναι η οργάνωση, διοίκηση και διαχείριση
του ΠΜΣ. Η Συνέλευση του Τμήματος έχει τις ακόλουθες
αρμοδιότητες:
α) Συγκροτεί Επιτροπές για την αξιολόγηση των αιτήσεων των υποψηφίων μεταπτυχιακών φοιτητών, την
αξιολόγηση τυχόν ενστάσεων και εγκρίνει την εγγραφή
αυτών στο Π.Μ.Σ.,
β) αναθέτει το διδακτικό έργο στους διδάσκοντες του
Π.Μ.Σ.,
γ) εισηγείται προς τη Σύγκλητο την έγκριση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας λειτουργίας του Π.Μ.Σ.,
δ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
στ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
Με απόφαση της Συνέλευσης του Τμήματος οι αρμοδιότητες των περ. α) και δ) δύναται να μεταβιβάζονται
στη Σ.Ε. του Π.Μ.Σ. Ασκεί κάθε άλλη αρμοδιότητα που
προβλέπεται από τις διατάξεις του Κεφαλαίου Θ του
ν. 4957/2022.
4) Η Συντονιστική Επιτροπή (Σ.Ε.) του Π.Μ.Σ., η οποία
αποτελείται από τον Διευθυντή του Π.Μ.Σ και τέσσερα
(4) μέλη Διδακτικού Ερευνητικού Προσωπικού (Δ.Ε.Π.)
του Τμήματος Οικονομικών Επιστημών, που έχουν συναφές γνωστικό αντικείμενο με αυτό του Π.Μ.Σ και ανα-
λαμβάνουν διδακτικό έργο στο Π.Μ.Σ. Τα μέλη της Σ.Ε.
καθορίζονται με απόφαση της Συνέλευσης του Τμήματος
Οικονομικών Επιστημών.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του Π.Μ.Σ και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ και τις τροποποιήσεις του, εφόσον το Π.Μ.Σ διαθέτει πόρους σύμφωνα με το άρθρο 84 του ν. 4957/2022 και
εισηγείται την έγκρισή του προς την Επιτροπή Ερευνών
του Ειδικού Λογαριασμού Κονδυλίων Έρευνας (Ε.Λ.Κ.Ε.),
β) καταρτίζει τον απολογισμό του Π.Μ.Σ και εισηγείται την έγκρισή του προς τη Συνέλευση του Τμήματος
Οικονομικών Επιστημών,
γ) εγκρίνει τη διενέργεια δαπανών του Π.Μ.Σ,
δ) εγκρίνει τη χορήγηση υποτροφιών αριστείας σύμφωνα με όσα ορίζονται στην απόφαση ίδρυσης του
Π.Μ.Σ και τον Κανονισμό,
ε) εισηγείται προς τη Συνέλευση του Τμήματος Οικονομικών Επιστημών την κατανομή του διδακτικού έργου,
καθώς και την ανάθεση διδακτικού έργου στις κατηγορίες διδασκόντων του άρθρου 83 του ν. 4957/2022,
στ) εισηγείται προς τη Συνέλευση Τμήματος Οικονομικών Επιστημών την πρόσκληση Επισκεπτών Καθηγητών
για την κάλυψη διδακτικών αναγκών του Π.Μ.Σ,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση Τμήματος Οικονομικών Επιστημών,
η) εισηγείται προς τη Συνέλευση Τμήματος Οικονομικών Επιστημών την ανακατανομή των μαθημάτων
μεταξύ των ακαδημαϊκών εξαμήνων, καθώς και θέματα
που σχετίζονται με την ποιοτική αναβάθμιση του προγράμματος σπουδών.
5) Ο Διευθυντής του Π.Μ.Σ.
Προέρχεται από τα μέλη Δ.Ε.Π. του Τμήματος Οικονομικών Επιστημών, κατά προτεραιότητα βαθμίδας Καθη-
γητή ή Αναπληρωτή Καθηγητή και ορίζεται με απόφαση
της Συνέλευσης για διετή θητεία, με δυνατότητα ανανέωσης χωρίς περιορισμό. Ο Διευθυντής του Π.Μ.Σ έχει τις
ακόλουθες αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Π.Μ.Σ προς τη Συνέλευση,
γ) εισηγείται προς τη Σ.Ε. και τα λοιπά όργανα του
Π.Μ.Σ και του Α.Ε.Ι. θέματα σχετικά με την αποτελεσματική λειτουργία του Π.Μ.Σ,
δ) ορίζεται ως Επιστημονικά Υπεύθυνος/η του έργου - προγράμματος έναντι του ΕΛΚΕ σύμφωνα με το
άρθρο 234 του ν. 4957/2022 και ασκεί τις αντίστοιχες
αρμοδιότητες. Με απόφαση της Συνέλευσης δύναται
να ορίζεται και ένας αναπληρωτής Επιστημονικά Υπεύθυνος/η από τα μέλη ΔΕΠ που συμμετέχουν στο Π.Μ.Σ.,
ε) παρακολουθεί την υλοποίηση των αποφάσεων των
οργάνων του Π.Μ.Σ και του Εσωτερικού Κανονισμού μεταπτυχιακών και διδακτορικών προγραμμάτων σπου-
δών, καθώς και την παρακολούθηση εκτέλεσης του
προϋπολογισμού του Π.Μ.Σ,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οποιασδήποτε αποζημίωσης
για την εκτέλεση των αρμοδιοτήτων που τους ανατίθενται και σχετίζεται με την εκτέλεση των καθηκόντων
τους.
Άρθρο 4
Διδακτικό Προσωπικό
Οι διδάσκοντες του Π.Μ.Σ. προέρχονται από:
(α) Μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
του Τμήματος ή άλλων Τμημάτων του Π.Κ. ή άλλου Ανώτατου Εκπαιδευτικού Ιδρύματος (Α.Ε.Ι.),
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής, υπό την
προϋπόθεση ότι είναι κάτοχοι διδακτορικού διπλώματος,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Άρθρο 5
Αριθμός Εισακτέων στο Π.Μ.Σ.
Ο αριθμός εισακτέων στο Π.Μ.Σ. για την απόκτηση
Διπλώματος Μεταπτυχιακών Σπουδών ορίζεται κατ’
ανώτατο όριο σε είκοσι πέντε (25). Ο ελάχιστος αριθμός
φοιτητών είναι πέντε (5).
Άρθρο 6
Διαδικασία - Κριτήρια Επιλογής Εισακτέων στο
Π.Μ.Σ.
Για την επιλογή μεταπτυχιακών φοιτητών, η Γραμματεία του Τμήματος Οικονομικών Επιστημών ανακοινώνει
έως τον Μάρτιο του εκάστοτε ακαδημαϊκού έτους στην
ιστοσελίδα του Τμήματος και στη Διαύγεια, πρόσκληση
εκδήλωσης ενδιαφέροντος, όπου καθορίζονται:
α) Οι προϋποθέσεις συμμετοχής υποψηφίων μεταπτυχιακών φοιτητών,
β) ο κατ’ ανώτατο όριο αριθμός εισακτέων στο Πρόγραμμα,
γ) τα απαραίτητα δικαιολογητικά που πρέπει να υποβάλουν οι υποψήφιοι,
δ) οι ημερομηνίες έναρξης και λήξης υποβολής αιτήσεων και ο τρόπος κατάθεσής τους
ε) οι προθεσμίες υποβολής ενστάσεων και ανακοίνωσης των τελικών αποτελεσμάτων,
στ) τα στοιχεία ηλεκτρονικής ή και τηλεφωνικής επικοινωνίας με την υπηρεσία διοικητικής υποστήριξης του
Προγράμματος,
ζ) κάθε άλλη λεπτομέρεια που η Συνέλευση του Τμήματος κρίνει απαραίτητη, και η οποία θα διευκολύνει τη
διαδικασία της επιλογής των υποψηφίων μεταπτυχιακών
φοιτητών.
Η πρόσκληση εκδήλωσης ενδιαφέροντος δύναται να
κοινοποιείται με κάθε πρόσφορο τρόπο στα άλλα Α.Ε.Ι.
της χώρας, επιστημονικούς φορείς και επαγγελματικές
ενώσεις, διεθνείς οργανισμούς, και να δημοσιεύεται στον
ημερήσιο τύπο.
Όσοι επιθυμούν να συμμετάσχουν στη διαδικασία
επιλογής πρέπει να υποβάλουν ηλεκτρονική αίτηση, η
οποία θα πρέπει να περιλαμβάνει τα παρακάτω δικαιολογητικά:
1. Αντίγραφο Πτυχίου ή Πτυχίων (και πιστοποιητικό
αντιστοιχίας ή ισοτιμίας από το ΔΟΑΤΑΠ, για πτυχιούχους
Πανεπιστημίων της αλλοδαπής).
2. Αντίγραφο αναλυτικής βαθμολογίας.
3. Βιογραφικό Σημείωμα στο οποίο θα αναφέρονται
αναλυτικά οι σπουδές, η διδακτική, η ερευνητική ή/και
επαγγελματική εμπειρία του υποψηφίου.
4. Πιστοποιητικά επαρκούς γνώσης της αγγλικής γλώσσας. Η επάρκεια στην αγγλική γλώσσα θα αποδεικνύεται
με βαθμολογία TOEFL από το βαθμό 80 και πάνω ή IELTS
από το βαθμό 6,0 και πάνω, με Proficiency Cambridge
ή Proficiency Michigan ή και με τα λοιπά αποδεκτά πιστοποιητικά από τον ΑΣΕΠ για τουλάχιστον πολύ καλή
γνώση της Αγγλικής γλώσσας (επίπεδο Γ1/C1 ή Γ2/C2).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
5. Τα στοιχεία δύο μελών ΔΕΠ από τους οποίους έχει
ζητηθεί συστατική επιστολή μέσα από το σύστημα της
ηλεκτρονικής αίτησης.
6. Υπόμνημα/Δήλωση Ενδιαφέροντος που να αναφέρουν τους λόγους για τους οποίους επιθυμούν να
συνεχίσουν τις σπουδές τους σε μεταπτυχιακό επίπεδο
καθώς και τα ερευνητικά ενδιαφέροντα του υποψήφιου
(έως 1000 λέξεις).
7. Μία (1) πρόσφατη έγχρωμη φωτογραφία.
Κριτήρια επιλογής στο Π.Μ.Σ είναι ο βαθμός πτυχίου,
η συνάφεια του γνωστικού αντικειμένου, η επίδοση του
υποψήφιου σε μαθήματα με γνωστικά αντικείμενα συναφή προς τις κατευθύνσεις του Π.Μ.Σ, δύο τουλάχιστον
ακαδημαϊκές συστατικές επιστολές, η επαρκής γνώση
αγγλικής γλώσσας, σύμφωνα με τα ως άνω οριζόμενα, η
τυχόν διπλωματική (πτυχιακή) εργασία του υποψηφίου,
οι τυχόν δημοσιεύσεις του υποψηφίου σε περιοδικά με
κριτές, βραβεία ή έπαινοι ή διπλώματα ευρεσιτεχνίας
του υποψηφίου και η παρουσία των ενδιαφερομένων
στην προσωπική συνέντευξη.
Η Συνέλευση του Τμήματος συγκροτεί Επιτροπή για
την αξιολόγηση των αιτήσεων των υποψηφίων. Ο τρόπος
αξιολόγησης περιλαμβάνει αξιολόγηση φακέλου, διενέργεια προσωπικής συνέντευξης και δυνητικά διενέργεια
γραπτών εξετάσεων.
Τα κριτήρια επιλογής βαθμολογούνται με τους παρακάτω συντελεστές βαρύτητας:
Κριτήριο
Συντελεστής Βαρύτητας
Βαθμός Πτυχίου
40%
Συνάφεια Γνωστικού
Αντικειμένου
20%
Διπλωματική Εργασία
5%
Δημοσιεύσεις 1
6%
Βραβεία 2
4%
Συνέντευξη
25%
Θα μοριοδοτούνται μέχρι 3 δημοσιεύσεις. Έκαστη θα λαμβάνει 2%.
Θα μοριοδοτούνται μέχρι 2 βραβεία. Έκαστο θα λαμβάνει
2%.
Η επίδοση του υποψήφιου σε μαθήματα με γνωστικά
αντικείμενα συναφή προς τις κατευθύνσεις του Π.Μ.Σ
συνεκτιμάται, ενώ οι ακαδημαϊκές συστατικές επιστολές
και η επαρκής γνώση της αγγλικής γλώσσας δεν βαθμολογούνται αλλά θεωρούνται απαραίτητα.
Άρθρο 7
Κατηγορίες Εισακτέων στο Π.Μ.Σ.
Στο Π.Μ.Σ. του Τμήματος Οικονομικών Επιστημών γίνονται δεκτοί πτυχιούχοι Τμημάτων Επιστημών Οικονο-
μίας και Διοίκησης, Κοινωνικών Επιστημών, και Θετικών
Επιστημών ελληνικών Πανεπιστημίων καθώς και απόφοιτοι ΤΕΙ συναφούς γνωστικού αντικειμένου. Επίσης,
γίνονται δεκτοί και πτυχιούχοι αντίστοιχων τμημάτων
της αλλοδαπής υπό τον όρο να έχει αναγνωρισθεί το
πτυχίο τους από το Δ.Ο.Α.Τ.Α.Π. ως ισότιμο ή αντίστοιχο. Είναι δυνατόν να ζητηθεί από τους υποψηφίους να
εξεταστούν επιτυχώς σε ένα (1) έως τρία (3) μαθήματα
(Μαθηματικά, Στατιστική ή Οικονομετρία, Οικονομική
Θεωρία) πριν εγγραφούν στο Π.Μ.Σ. και με την προϋπόθεση ότι ο φάκελός τους έχει αξιολογηθεί θετικά και
έχουν κληθεί για αυτό το λόγο σε συνέντευξη.
Στο Π.Μ.Σ. γίνονται δεκτοί, ως υπεράριθμοι, και οι
φοιτητές από προγράμματα ανταλλαγών Erasmus.
Η αίτηση στο Π.Μ.Σ. είναι ανοικτή όλο το χρόνο για αυτούς και απαιτείται η αναγνώριση Πτυχίου ή Πτυχίων
από τον ΔΟΑΤΑΠ. Οι παραπάνω φοιτητές μπορούν να
παρακολουθήσουν είτε ένα μέρος του προγράμματος
είτε ολόκληρο το πρόγραμμα.
Ο μεταπτυχιακός φοιτητής Erasmus που επιθυμεί να
παρακολουθήσει τα μαθήματα του Π.Μ.Σ. για δυο εξάμηνα πρέπει να ενταχθεί σε αυτό τον Σεπτέμβριο του
ακαδημαϊκού έτους. Στην περίπτωση που επιθυμεί να
παρακολουθήσει τα μαθήματα ενός εξαμήνου μόνο μπορεί να ενταχθεί είτε τον Σεπτέμβριο ή τον Ιανουάριο, υπό
την προϋπόθεση ότι για να ενταχθεί τον Ιανουάριο θα
πρέπει να έχει παρακολουθήσει τα αντίστοιχα μαθήματα
του πρώτου εξαμήνου στο ίδρυμα προέλευσής του.
Ο μεταπτυχιακός φοιτητής Erasmus που επιθυμεί να
πραγματοποιήσει τη μεταπτυχιακή εργασία του στο
Τμήμα μπορεί να ενταχθεί στο Πρόγραμμα είτε τον Σεπτέμβριο ή τον Ιανουάριο για περίοδο 10 μηνών, μετά τη
λήξη της οποίας θα πρέπει να παραδώσει την Μ.Δ.Ε. και
να την παρουσιάσει στην τριμελή επιτροπή. Είναι δυνατή
για τους μεταπτυχιακούς φοιτητές Erasmus η παρουσίαση της εργασίας μέσω τηλεδιάσκεψης ή πρόσφορης
πλατφόρμας εξ αποστάσεως επικοινωνίας.
Ο μεταπτυχιακός φοιτητής Erasmus που επιθυμεί να
παρακολουθήσει το Π.Μ.Σ. του Τμήματος στο σύνολο
του, εντάσσεται στις ίδιες ημερομηνίες και διαδικασίες
που ορίζονται παραπάνω για τους υπόλοιπους φοιτητές
του Π.Μ.Σ. Σε περίπτωση επιστροφής του φοιτητή στη
χώρα του πριν από την ημερίδα του Μεταπτυχιακού
Προγράμματος, δίνεται η δυνατότητα παρουσίασης της
μεταπτυχιακής εργασίας στην τριμελή επιτροπή μέσω
τηλεδιάσκεψης ή πρόσφορης πλατφόρμας εξ αποστάσεως επικοινωνίας. Στον φοιτητή Erasmus που ικανοποιεί
τις υποχρεώσεις για τη λήψη του Δ.Μ.Σ. απονέμεται ο
τίτλος χωρίς να είναι απαραίτητο η απονομή του να γίνει
δημοσίως.
Άρθρο 8
Διάρκεια Φοίτησης
Πλήρης φοίτηση
Η κανονική διάρκεια φοίτησης στο Π.Μ.Σ. είναι κατ’
ελάχιστο τρία (3) εξάμηνα, στα οποία περιλαμβάνεται
και ο χρόνος που απαιτείται για την τυχόν εκπόνηση και
υποβολή προς κρίση διπλωματικής εργασίας. Ο ανώτατος επιτρεπόμενος χρόνος ολοκλήρωσης των σπουδών
ορίζεται στα πέντε (5) εξάμηνα.
Μερική φοίτηση
Παρέχεται η δυνατότητα μερικής φοίτησης σε ειδικές
περιπτώσεις φοιτητών/φοιτητριών που αδυνατούν να
ανταποκριθούν στις απαιτήσεις της πλήρους φοίτησης.
Οι κατηγορίες φοιτητών/φοιτητριών που αποτελούν ειδική περίπτωση και μπορούν να ενταχθούν σε καθεστώς
μερικής φοίτησης είναι:
α) Οι εργαζόμενοι/νες φοιτητές/τριες,
β) οι φοιτητές/τριες με αναπηρία και ειδικές εκπαιδευτικές ανάγκες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
γ) οι φοιτητές/τριες που αντιμετωπίζουν περιορισμούς
για οικογενειακούς λόγους,
δ) οι φοιτητές/τριες που πληρούν τις προϋποθέσεις
της περ. γ) της παρ. 3 του άρθρου 75 του ν. 4957/2022
(Α’ 141).
Στην περίπτωση μερικής φοίτησης, το πρόγραμμα ολοκληρώνεται σε πέντε (5) ακαδημαϊκά εξάμηνα.
Το στάδιο της διδασκαλίας καλύπτει τέσσερα (4) ακαδημαϊκά εξάμηνα, ενώ η εκπόνηση της μεταπτυχιακής
διπλωματικής εργασίας ένα (1) εξάμηνο.
Αναστολή φοίτησης
Παρέχεται και η δυνατότητα, κατόπιν υποβολής σχετικής αιτιολογημένης αίτησης, προσωρινής αναστολής
των σπουδών, που δεν υπερβαίνει τα δύο (2) συνεχόμενα
εξάμηνα, σε εξαιρετικές περιπτώσεις (λόγοι υγείας, οικογενειακοί λόγοι, επαγγελματικοί λόγοι) κατά τις οποί-
ες καθίσταται αδύνατη η ανταπόκριση στις ελάχιστες
απαιτήσεις του Προγράμματος. Κατά τη διάρκεια της
αναστολής, ο/η μεταπτυχιακός φοιτητής/τρια χάνει την
ιδιότητα του φοιτητή. Τα εξάμηνα αναστολής της φοιτητικής ιδιότητας δεν προσμετρούνται στην προβλεπόμε-
νη ανώτατη διάρκεια κανονικής φοίτησης. Η αναστολή
σπουδών χορηγείται με απόφαση της Συνέλευσης, ύστερα από εισήγηση της Σ.Ε. Η αναστολή σπουδών δύναται
να λήξει νωρίτερα από το προβλεπόμενο διάστημα μετά
από σχετική αίτηση πρόωρης διακοπής της αναστολής
σπουδών. Μετά την λήξη της αναστολής σπουδών ο/
φοιτητής/τρια εξακολουθεί να υπάγεται στο καθεστώς
φοίτησης του χρόνου εγγραφής του.
Διαγραφή μεταπτυχιακών φοιτητών
Η Σ.Ε του Π.Μ.Σ. δύναται με αιτιολογημένη εισήγηση
να προτείνει προς τη Συνέλευση του Τμήματος τη διαγραφή μεταπτυχιακού φοιτητή/τριας. Λόγοι διαγραφής
είναι οι παρακάτω:
α) Αίτηση του ίδιου/ας του μεταπτυχιακού φοιτητή/
τριας.
β) Η μη επαρκής πρόοδος του μεταπτυχιακού φοιτητή/
τριας, η οποία τεκμηριώνεται με τη μη συμμετοχή στην
εκπαιδευτική διαδικασία, δηλαδή παρακολουθήσεις,
εξετάσεις, μεταπτυχιακή διπλωματική εργασία, κ.τ.λ.
γ) Η πλημμελής εκπλήρωση λοιπών υποχρεώσεων
όπως αυτές ορίζονται από τον παρόντα Κανονισμό.
δ) Συμπεριφορά που προσβάλλει την ακαδημαϊκή δεοντολογία κατά την κείμενη νομοθεσία ή κατά τον κώδικα
δεοντολογίας όπως αυτός περιγράφεται στο άρθρο 11
του Κανονισμού Προγραμμάτων Μεταπτυχιακών Σπουδών του Πανεπιστημίου Κρήτης.
Η διαγραφή, όπως και κάθε άλλη αλλαγή της πορείας
των σπουδών του μεταπτυχιακού φοιτητή, πραγματοποιείται μόνο με απόφαση της Συνέλευσης.
Άρθρο 9
Αναλυτικό Πρόγραμμα Σπουδών
Γενικά Χαρακτηριστικά
Το πρόγραμμα που οδηγεί σε Δ.Μ.Σ. ολοκληρώνεται
σε δύο στάδια. Το στάδιο της διδασκαλίας μαθημάτων
(πρώτο στάδιο σπουδών) και το στάδιο συγγραφής της
Μεταπτυχιακής Διπλωματικής Εργασίας (Μ.Δ.Ε.) (δεύτερο στάδιο σπουδών). Το στάδιο της διδασκαλίας καλύ-
πτει δύο (2) ακαδημαϊκά εξάμηνα, χειμερινό και εαρινό
(πλήρης φοίτηση) ή τέσσερα (4) ακαδημαϊκά εξάμηνα
(μερική φοίτηση). Τα διδασκόμενα μαθήματα σε κάθε
εξάμηνο και ο αριθμός μαθημάτων τα οποία θα πρέπει να επιλεγούν περιγράφονται αναλυτικά παρακάτω.
Άλλα μαθήματα μπορούν να προστεθούν κατά καιρούς
με απόφαση της Συνέλευσης του Τμήματος έπειτα από
εισήγηση της Συντονιστικής Επιτροπής.
Για την απόκτηση του Δ.Μ.Σ. στην Οικονομική Θεωρία
και Πολιτική απαιτείται η παρακολούθηση και η επιτυχής
εξέταση σε οκτώ (8) εξαμηνιαία μαθήματα και η επιτυχής
ολοκλήρωση της Μεταπτυχιακής Διπλωματικής Εργασίας (Μ.Δ.Ε.). Κάθε αυτοτελές μάθημα ισοδυναμεί με 7,5
πιστωτικές μονάδες. Η Μ.Δ.Ε. αντιστοιχεί σε 30 πιστωτικές μονάδες. Η απόκτηση, επομένως, του Δ.Μ.Σ. απαιτεί
τη συγκέντρωση 90 πιστωτικών μονάδων.
Γλώσσα Διδασκαλίας Μαθημάτων  - Διπλωματικής
Εργασίας
Τα μαθήματα του Π.Μ.Σ. προσφέρονται στην ελληνική
ή την αγγλική γλώσσα. Η αγγλική γλώσσα θα χρησιμοποιείται στις ακόλουθες περιπτώσεις: (1) φοίτηση αλ-
λοδαπών, (2) διδασκαλία από αλλοδαπούς καθηγητές.
Η γλώσσα εκπόνησης της διπλωματικής εργασίας είναι
η ελληνική ή η αγγλική.
Πλήρης Φοίτηση
Α’ εξάμηνο
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
E.C.T.S.
OIK5001
Μακροοικονομική Ι
Υποχρεωτικό
7,5
OIK5002
Μικροοικονομική Ι
Υποχρεωτικό
7,5
OIK5003
Οικονομετρία Ι
Υποχρεωτικό
7,5
OIK5004
Πολιτική Οικονομία Ι
Υποχρεωτικό
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α΄ ΕΞΑΜΗΝΟΥ
Κατά το χειμερινό εξάμηνο πρέπει να επιλεγούν τέσσερα (4) μαθήματα τα οποία αντιστοιχούν σε τριάντα
(30) πιστωτικές μονάδες.
Β’ Εξάμηνο
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
E.C.T.S.
OIK5006 Μικροοικονομική ΙΙ
Επιλογής
7,5
OIK5302 Διεθνής Πολιτική Οικονομία
Επιλογής
7,5
OIK5101 Νομισματική Θεωρία και
Ανάλυση Ανοικτής Οικονομίας
Επιλογής
7,5
OIK5202 Ανάλυση Χρηματαγορών
Επιλογής
7,5
OIK5008 Οικονομετρία ΙΙ
Επιλογής
7,5
ΟΙΚ5105 Οικονομικά της Εργασίας
Επιλογής
7,5
ΟΙΚ5203 Χρηματοοικονομική Ανάλυση
Επιλογής
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β΄ ΕΞΑΜΗΝΟΥ
Κατά το εαρινό εξάμηνο (Β’ εξάμηνο) οι φοιτητές θα
πρέπει να επιλέξουν τέσσερα (4) μαθήματα τα οποία
αντιστοιχούν σε 30 πιστωτικές μονάδες (ECTS).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
Γ’ Εξάμηνο
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
E.C.T.S.
----------Εκπόνηση Μεταπτυχιακής
Διπλωματικής Εργασίας
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ΄ ΕΞΑΜΗΝΟΥ
ΓΕΝΙΚΟ ΣΥΝΟΛΟ
Το άνω πρόγραμμα μαθημάτων είναι ενδεικτικό.
Ο αριθμός, το είδος και το περιεχόμενο των μαθημάτων του προγράμματος σπουδών, καθώς και η κατανο-
μή τους σε εξάμηνα, δύνανται να αναπροσαρμόζονται
με απόφαση Συνέλευσης του Τμήματος για λόγους διασφάλισης της εύρυθμης λειτουργίας του ΠΜΣ.
Μερική Φοίτηση
Α’ και Γ’ Εξάμηνα
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
E.C.T.S.
OIK5001 Μακροοικονομική Ι
Υποχρεωτικό
7,5
OIK5002 Μικροοικονομική Ι
Υποχρεωτικό
7,5
OIK5003 Οικονομετρία Ι
Υποχρεωτικό
7,5
OIK5004 Πολιτική Οικονομία Ι
Υποχρεωτικό
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ και Γ’ ΕΞΑΜΗΝΟΥ
Κατά το Α’ εξάμηνο πρέπει να επιλεγούν δύο (2) μαθήματα τα οποία αντιστοιχούν σε δεκαπέντε (15) πιστωτι-
κές μονάδες (ECTS). Κατά το Γ’ εξάμηνο πρέπει να επιλεγούν δύο (2) μαθήματα που δεν επελέγησαν κατά το
Α’ εξάμηνο, τα οποία αντιστοιχούν σε δεκαπέντε (15) πιστωτικές μονάδες (ECTS).
Β’ και Δ’ Εξάμηνα
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ
ΜΑΘΗΜΑΤΟΣ
E.C.T.S.
OIK5006
Μικροοικονομική ΙΙ
Επιλογής
7,5
OIK5302
Διεθνής Πολιτική Οικονομία
Επιλογής
7,5
OIK5101
Νομισματική Θεωρία
και Ανάλυση Ανοικτής
Οικονομίας
Επιλογής
7,5
OIK5202
Ανάλυση Χρηματαγορών
Επιλογής
7,5
OIK5008
Οικονομετρία ΙΙ
Επιλογής
7,5
ΟΙΚ5105
Οικονομικά της Εργασίας
Επιλογής
7,5
ΟΙΚ5203
Χρηματοοικονομική
Ανάλυση
Επιλογής
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β΄ ΕΞΑΜΗΝΟΥ
Κατά το Β’ εξάμηνο πρέπει να επιλεγούν δύο (2) μαθήματα, τα οποία αντιστοιχούν σε δεκαπέντε (15) πιστω-
τικές μονάδες. Κατά το Δ’ εξάμηνο πρέπει να επιλεγούν
δύο (2) μαθήματα που δεν επελέγησαν κατά το Β’ εξάμηνο, τα οποία αντιστοιχούν σε δεκαπέντε (15) πιστω-
τικές μονάδες.
Ε’ Εξάμηνο
ΚΩΔΙΚΟΣ ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ
E.C.T.S.
-----Εκπόνηση
Μεταπτυχιακής
Διπλωματικής Εργασίας
Υποχρεωτικό
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ E΄ ΕΞΑΜΗΝΟΥ
ΓΕΝΙΚΟ ΣΥΝΟΛΟ
Σύντομη περιγραφή Μαθημάτων
Μάθημα «Μακροοικονομική Ι» - 7,5 ECTS
Το μάθημα εστιάζει σε προχωρημένα ζητήματα της
σύγχρονης μακροοικονομικής ανάλυσης και δίνει έμφαση στην αποτελεσματικότητα των κυβερνητικών
οικονομικών πολιτικών. Αρχικά, αναλύεται το βασικό
υπόδειγμα AD/AS και παρουσιάζονται οι βασικές σχολές οικονομικής σκέψης. Στη συνέχεια, παρέχεται μια
προχωρημένη και ενδελεχής ανάλυση της ανοικτής
οικονομίας. Τρίτον, αναλύεται η δυναμική ευστάθεια
στο υπόδειγμα AD/AS. Τέταρτον, το μάθημα εμβαθύνει
στο ζήτημα των αποτελεσμάτων πλούτου και εστιάζει
στο θεώρημα της Ρικαρδιανής Ισοδυναμίας. Πέμπτον,
δίνεται έμφαση στις ορθολογικές προσδοκίες και στο
ρόλο της αξιοπιστίας (χρονικής ασυνέπειας) σχετικά με
τη νομισματική πολιτική. Το μάθημα ολοκληρώνεται με
την ανάλυση της αγοράς εργασίας, δίνοντας έμφαση στο
ρόλο των συνδικαλιστικών ενώσεων.
Μάθημα «Μικροοικονομική Ι» - 7,5 ECTS
Ο σκοπός του μαθήματος είναι να αναπτύξει τις βασικές αρχές της Μικροοικονομίας. Θα αναλυθούν σε βάθος
η συμπεριφορά του καταναλωτή και του παραγωγού, η
δομή και η αποτελεσματικότητα των αγορών, ο ρόλος
της αβεβαιότητας και του κινδύνου στις επιλογές των
οικονομικών μονάδων, η μέτρηση της κοινωνικής ευημερίας και οι στρεβλώσεις που προκαλούνται από την
λειτουργία των αγορών.
Μάθημα «Οικονομετρία Ι» - 7,5 ECTS
Σκοπός του μαθήματος είναι η παρουσίαση της θεωρίας για διαφορετικών οικονομετρικών υποδειγμάτων που
χρησιμοποιούνται στην εμπειρική έρευνα. Ξεκινάμε με
το πολλαπλό υπόδειγμα παλινδρόμησης και την μελέτη
των ιδιοτήτων των εκτιμητών OLS για μικρά και μεγάλα
δείγματα. Επειδή στην πραγματικότητα είναι πιθανών να
παραβιάζονται κάποιες από τις βασικές υποθέσεις του
γραμμικού υποδείγματος, παρουσιάζουμε εναλλακτικές
μεθόδους εκτιμήσεως του γραμμικού υποδείγματος (βοηθητικές μεταβλητές, γενικευμένη μέθοδος των ροπών,
γενικευμένα ελάχιστα τετράγωνα) και αντίστοιχους ελέγχους υποθέσεων. Επίσης, θα παρουσιάζεται στο μάθημα
η μέθοδος της μέγιστης πιθανοφάνειας με έμφαση την
εφαρμογή της στα υποδείγματα στα οποία η εξαρτημένη
μεταβλητή μπορεί να πάρει περιορισμένες τιμές μόνο.
Μέσω την θεωρία της μέγιστης πιθανοφάνειας θα μελετήσουμε τρεις γνωστούς ελέγχους μη-γραμμικών πε-
ριορισμών. Παρόλο που η έμφαση του μαθήματος είναι
η θεωρία, θα γίνουν κάποιες εφαρμογές με το Eviews.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
Μάθημα «Πολιτική Οικονομία Ι» - 7,5 ECTS
Σκοπός του μαθήματος είναι η έκθεση του φοιτητή σε
διάφορες εναλλακτικές σχολές οικονομικής σκέψης και η
ανάδειξη με αυτό τον τρόπο της πλουραλιστικής φύσης
της οικονομικής επιστήμης. Στόχος είναι η ανάδειξη της
διαφορετικότητας αλλά και των ομοιοτήτων ανάμεσα
στις διάφορες σχολές, στο πλαίσιο της μεθοδολογίας και
της φιλοσοφίας της οικονομικής επιστήμης. Αυτό γίνεται
μέσω της ανίχνευσης των μεθοδολογικών αρχών και των
θεμελιακών εννοιών κάθε σχολής. Έμφαση δίδεται στις
σύγχρονες σχολές οικονομικής σκέψης χωρίς να απουσιάζουν και παλαιότερες σχολές οι οποίες έχουν έρθει
ξανά στην επικαιρότητα. Έμφαση επίσης δίδεται στην
μελέτη κλασικών κειμένων στην οικονομική σκέψη έτσι
ώστε να έρθει ο φοιτητής σε άμεση επαφή με το έργο
των πρωτοπόρων της οικονομικής σκέψης και όχι απλώς
με κάποιες ερμηνείες του έργου τους. Οι σχολές που επιλέγονται διαφοροποιούνται μερικώς από έτος σε έτος.
Μάθημα «Μικροοικονομική ΙΙ» - 7,5 ECTS
Σκοπός του μαθήματος είναι να παρουσιάσει στοιχεία
της σύγχρονης Μικροοικονομικής θεωρίας. Συγκεκριμένα, αρχικά θα παρουσιαστούν έννοιες της θεωρίας
μη συνεργατικών και συνεργατικών παιγνίων. Κατόπιν
το μάθημα θα εστιάσει σε θέματα βιομηχανικής οργάνωσης, δίνοντας έμφαση τόσο σε βασικά υποδείγματα
όσο και σε πρόσφατες εξελίξεις στον τομέα. Τέλος, θα
παρουσιαστούν βασικά υποδείγματα από τον τομέα των
οικονομικών της πληροφόρησης.
Μάθημα «Διεθνής Πολιτική Οικονομία» - 7,5 ECTS
Σκοπός του μαθήματος είναι οι φοιτητές(-τριες) να έρθουν σε επαφή με την αναλυτική πολυπλοκότητα που
χαρακτηρίζει τις διεθνείς οικονομικές σχέσεις. Για τον
σκοπό αυτό αναπτύσσονται θέματα και θεωρητικές οπτικές της Διεθνούς Πολιτικής Οικονομίας. Στις παραδόσεις
ο φοιτητής(-τρια) εξοικειώνεται με τις θεωρητικές όψεις
ερμηνείας φαινομένων που αφορούν: την ανάλυση των
διεθνών οικονομικών σχέσεων και του χρηματοπιστωτικού συστήματος, τις θεωρίες κρίσεων, την ανάλυση του
νεοφιλελευθερισμού ως συστήματος διακυβέρνησης και
τη σχέση του με το διεθνές θεσμικό πλαίσιο διακυβέρνησης και το πλέγμα των εθνικών-διεθνών ανταγωνισμών
και συγκρούσεων. Η κατεύθυνση των παραδόσεων εξαρτάται από τα ερωτήματα και τις ερευνητικές διαθέσεις οι
οποίες θα ανακύψουν από τους συμμετέχοντες.
Μάθημα «Νομισματική Θεωρία και Ανάλυση Ανοικτής
Οικονομίας» - 7,5 ECTS
Ο σκοπός του μαθήματος είναι η ανάλυση των νομισματικών λειτουργιών και συνακόλουθα της Νομι-
σματικής Πολιτικής. Τα θέματα αυτά αποτέλεσαν και
αποτελούν ένα από τα σημαντικότερα κεφάλαια της
Μακροοικονομικής ανάλυσης, θεωρίας και πολιτικής.
Στο πλαίσιο του μαθήματος θα γίνει παρουσίαση της
γενικής προβληματικής της νομισματικής πολιτικής και
η μελέτη και ανάλυση σχετικών προς τον σκοπό αυτό
θεωρητικών υποδειγμάτων. Επειδή οι παραδόσεις θα
βασιστούν στο υπόδειγμα της ανοικτής οικονομίας, θα
εξεταστούν επίσης η αγορά συναλλάγματος, οι συναλλαγματικές ισοτιμίες, το ισοζύγιο πληρωμών η ισοτιμία
αγοραστικής δύναμης οι ισοτιμίες επιτοκίων και ο κίνδυνος των επενδυτών.
Μάθημα «Ανάλυση Χρηματαγορών» - 7,5 ECTS
Σκοπός του μαθήματος είναι να παρέχει στους φοιτητές τα απαραίτητα εφόδια προκειμένου να κατανοήσουν
τις χρηματοοικονομικές έννοιες και τα εργαλεία των χρηματαγορών και κεφαλαιαγορών. Θα παρουσιαστούν οι
βασικές μεθοδολογίες και ο ρόλος των θεσμών για τη
λειτουργία της αγοράς. Θα εισάγει τους φοιτητές στις
εξελίξεις του χρηματοπιστωτικού συστήματος και στα
νέα χρηματοοικονομικά εργαλεία προκειμένου να ποσοτικοποιήσουν και να διαχειριστούν τους κινδύνους
σε ένα διεθνοποιημένο περιβάλλον.
Μάθημα «Χρηματοοικονομική Ανάλυση» - 7,5 ECTS
Στο πρώτο μέρος του μαθήματος, θα εστιάσουμε σε
θέματα της Χρηματοοικονομικής Θεωρίας, δίνοντας
έμφαση στη μαθηματική θεμελίωση αυτών. Ιδιαίτερη
βαρύτητα θα δοθεί στη θεωρία της αναμενόμενης χρησιμότητας, τη βασική οικονομική θεωρία που περιγράφει
τον τρόπο με τον οποίο οι επενδυτές λαμβάνουν αποφάσεις υπό συνθήκες αβεβαιότητας. Στη συνέχεια, θα
παρουσιάσουμε τη σχέση ανάμεσα στη χρησιμότητα και
στις διάφορες προσεγγίσεις που μπορεί να υιοθετήσει ο
επενδυτής απέναντι στον κίνδυνο, και πως η αποστροφή
στον κίνδυνο καθορίζει το ασφάλιστρο κινδύνου για τα
περιουσιακά στοιχεία. Στο δεύτερο μέρος του μαθήματος, θα κάνουμε μια εισαγωγή στα χρηματοοικονομικά
παράγωγα τα οποία αποτελούν ένα ισχυρό εργαλείο στα
χέρια των χρηματοπιστωτικών ιδρυμάτων, των επιχειρήσεων και των μεμονωμένων επενδυτών και συγκεντρώ-
νουν όλο και μεγαλύτερο ενδιαφέρον.
Μάθημα «Οικονομετρία ΙΙ» - 7,5 ECTS
Ο σκοπός του μαθήματος είναι η οικονομετρική ανάλυση των χρονολογικών σειρών που αποτελεί ένα από
τους σημαντικότερους κλάδους της οικονομετρίας τόσο
της θεωρητικής όσο και της εφαρμοσμένης. Η χρήση των
μεθόδων ανάλυσης χρονολογικών σειρών είναι ευρύτατη στην έρευνα των οικονομικών και χρηματιστικών
προβλημάτων. Στο μάθημα αναπτύσσονται μέθοδοι
εκτίμησης και έλεγχοι υποθέσεων για γραμμικά (στάσιμα και μη- στάσιμα) υποδείγματα χρονολογιών σειρών
καθώς και μη-γραμμικά υποδείγματα.
Μάθημα «Οικονομικά της Εργασίας» - 7,5 ECTS
Το μάθημα καλύπτει τα βασικά θέματα στα οικονομικά
της εργασίας και έχει στόχο οι φοιτητές να αναπτύξουν
ερευνητικό ενδιαφέρον για αυτό το πεδίο. Tο μάθημα
αναγνωρίζει ότι στην πραγματικότητα οι αγορές εργασίας λειτουργούν μη ανταγωνιστικά τόσο λόγω της ανε-
παρκούς πληροφόρησης των εμπλεκομένων σε αυτήν
όσο και επειδή υπάρχουν θεσμοί (π.χ. κατώτατοι μισθοί,
συνταξιοδοτικές πολιτικές κ.λπ.) που δεν είναι συμβατοί
με μια ανταγωνιστική αγορά εργασίας. Η έμφαση του μαθήματος είναι στις προβλέψεις της οικονομικής θεωρίας
ως προς τις επιπτώσεις των θεσμών στην αγορά εργασίας και στις εκτιμήσεις που έχουν γίνει για τον ποσοτικό
προσδιορισμό των επιπτώσεων αυτών.
Τρόπος Οργάνωσης της Εκπαιδευτικής Διαδικασίας
Η οργάνωση της εκπαιδευτικής διαδικασίας προβλέπεται να πραγματοποιείται με το σύστημα της εξ απο-
στάσεως εκπαίδευσης, και σύμφωνα με τις διατάξεις
του ν. 4957/2022 και του ΦΕΚ Β’1079/2023, με τη χρήση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
μεθόδων σύγχρονης και ασύγχρονης εξ αποστάσεως
εκπαίδευσης, σε ποσοστά που θα ορίζονται με απόφαση
της Συνέλευσης του Τμήματος Οικονομικών Επιστημών
μετά από εισήγηση της Σ.Ε. του Προγράμματος, επιτυγχάνοντας με αυτό τον τρόπο τον εμπλουτισμό και τη
συμπληρωματικότητα των μεθόδων διδασκαλίας.
Η αντιστοιχία της εκπαιδευτικής διαδικασίας με τις
απαιτούμενες πιστωτικές μονάδες (ΕCTS) για την απόκτηση του τίτλου μεταπτυχιακών σπουδών είναι η εξής:
α) Σύγχρονη εξ αποστάσεως διδασκαλία (56 ΕCTS), που
κατανέμεται σε 28 ECTS στο α’ εξάμηνο και 28 ECTS στο
β’ εξάμηνο.
β) Ασύγχρονη εξ αποστάσεως διδασκαλία (4 ΕCTS)
που κατανέμεται σε 2 ECTS στο α’ εξάμηνο και σε 2 ECTS
στο β’ εξάμηνο.
γ) Μεταπτυχιακή Διπλωματική Εργασία (30 ΕCTS).
Εξετάσεις- Αξιολόγηση Επιδόσεων
Η αξιολόγηση των επιδόσεων των φοιτητών κατά το
πρώτο στάδιο των σπουδών γίνεται στη βάση εξετάσεων
ή/και γραπτών εργασιών ή/και προφορικών παρουσιάσεων κατά τη διάρκεια του εκάστοτε εξαμήνου. Οι εξε-
τάσεις διενεργούνται μετά το τέλους του χειμερινού και
του εαρινού εξαμήνου για τα μαθήματα που διδάχτηκαν
κατά τη διάρκεια αυτών των εξαμήνων. Βάση επιτυχίας
σε κάθε μάθημα είναι ο βαθμός πέντε (5). Οι φοιτητές
δικαιούνται να εξεταστούν στα μαθήματα κατά τη διάρκεια της επαναληπτικής εξεταστικής περιόδου του Σε-
πτεμβρίου (εξαιρούνται τα μαθήματα στα οποία έλαβαν
προβιβάσιμο βαθμό) υπό την προϋπόθεση ότι δεν θα
επαναλάβουν το εξάμηνο. Το πρώτο στάδιο του Δ.Μ.Σ.
θεωρείται ότι ολοκληρώθηκε επιτυχώς αν οι φοιτητές
συγκεντρώνουν πέντε (5) και άνω σε όλα τα μαθήματα.
Ειδικότερα για την Πλήρη Φοίτηση:
Φοιτητής που θα αποτύχει σε δύο ή περισσότερα
μαθήματα του χειμερινού εξαμήνου επαναλαμβάνει το
πρόγραμμα από την αρχή το επόμενο ακαδημαϊκό έτος
(εξάμηνα Γ’ και Δ’). Ο φοιτητής που θα αποτύχει σε περισσότερα από δύο μαθήματα του εαρινού εξαμήνου
επαναλαμβάνει το εαρινό εξάμηνο το επόμενο ακαδημαϊκό έτος (εξάμηνο Δ’). Σε όλες τις άλλες περιπτώσεις ο
φοιτητής εξετάζεται τον Σεπτέμβριο στα μαθήματα που
απέτυχε και εάν πάλι αποτύχει επαναλαμβάνει μόνο τα
μαθήματα αυτά στο αντίστοιχο εξάμηνο (εξάμηνα Γ’ ή/
και Δ’) του επόμενου ακαδημαϊκού έτους. Η δυνατότητα
επανάληψης μαθημάτων δίνεται μόνο μια φορά και η
μέγιστη διάρκεια για την επιτυχή ολοκλήρωση όλων των
μαθημάτων ορίζεται στα 4 εξάμηνα.
Αν ο μεταπτυχιακός φοιτητής εξαντλήσει τις δυνατότητες που του δίνονται σύμφωνα με τα παραπάνω για την
επιτυχή ολοκλήρωση του προγράμματος, έχει δικαίωμα
επιπλέον εξέτασης σύμφωνα με όσα ορίζονται στον Κανονισμό Προγραμμάτων Μεταπτυχιακών Σπουδών του Π.Κ.
Ειδικότερα για την Μερική Φοίτηση:
Για τα μαθήματα του πρώτου έτους
Φοιτητής που θα αποτύχει στα δύο μαθήματα του
Α’ εξαμήνου (χειμερινό εξάμηνο) επαναλαμβάνει τα μαθήματα αυτά το επόμενο έτος. Ο φοιτητής εάν το επιθυ-
μεί έχει την δυνατότητα να επαναλάβει τα μαθήματα του
πρώτου εξαμήνου ταυτόχρονα με την παρακολούθηση
των μαθημάτων του τρίτου εξαμήνου. Ο φοιτητής που
θα αποτύχει στα δύο μαθήματα του Β’ εξαμήνου (εαρινό
εξάμηνο) επαναλαμβάνει τα μαθήματα αυτά το επόμενο
έτος. Ο φοιτητής εάν το επιθυμεί έχει την δυνατότητα
να επαναλάβει τα μαθήματα του δεύτερου εξαμήνου
ταυτόχρονα με την παρακολούθηση των μαθημάτων
του τετάρτου εξαμήνου. Σε όλες τις άλλες περιπτώσεις ο
φοιτητής εξετάζεται τον Σεπτέμβριο στα μαθήματα που
απέτυχε και εάν πάλι αποτύχει επαναλαμβάνει μόνο τα
μαθήματα αυτά, ταυτόχρονα με τα μαθήματα του αντίστοιχου εξαμήνου του δεύτερου έτους.
Για τα μαθήματα του δεύτερου έτους
Φοιτητής που θα αποτύχει στα δύο μαθήματα του
πρώτου εξαμήνου του δεύτερου έτους επαναλαμβάνει
τα μαθήματα αυτά το επόμενο έτος. Ο φοιτητής που θα
αποτύχει στα δύο μαθήματα του δεύτερου εξαμήνου του
δεύτερου έτους επαναλαμβάνει τα μαθήματα αυτά το
επόμενο έτος. Σε όλες τις άλλες περιπτώσεις ο φοιτητής
εξετάζεται τον Σεπτέμβριο στα μαθήματα που απέτυχε
και εάν πάλι αποτύχει επαναλαμβάνει μόνο τα μαθήματα
αυτά το επόμενο έτος.
Η δυνατότητα επανάληψης μαθημάτων δίνεται μόνο
μια φορά και η μέγιστη διάρκεια για την επιτυχή ολοκλήρωση όλων των μαθημάτων ορίζεται στα 8 εξάμηνα.
Αν ο μεταπτυχιακός φοιτητής εξαντλήσει τις δυνατότητες που του δίνονται σύμφωνα με τα παραπάνω για
την επιτυχή ολοκλήρωση του προγράμματος, έχει δικαίωμα επιπλέον εξέτασης σύμφωνα με όσα ορίζονται στον
Κανονισμό Προγραμμάτων Μεταπτυχιακών Σπουδών
του Π.Κ.
Εκπόνηση Μεταπτυχιακής Διπλωματικής Εργασίας
(Μ.Δ.Ε.)
Φοιτητές οι οποίοι ολοκληρώνουν επιτυχώς το πρώτο
στάδιο σπουδών προχωρούν στο επόμενο στάδιο που
είναι η συγγραφή της Μεταπτυχιακής Διπλωματικής Εργασίας. Το θέμα της προτεινόμενης διπλωματικής εργα-
σίας πρέπει να εντάσσεται στο αντικείμενο του Π.Μ.Σ. και
να αξιοποιεί τις γνώσεις που έως τώρα αποκτήθηκαν στις
εκπαιδευτικές δραστηριότητες του Π.Μ.Σ. Συστήνεται
στους φοιτητές να έρθουν σε επικοινωνία με τους διδάσκοντες του Π.Μ.Σ. ή ακόμα και με τα υπόλοιπα μέλη ΔΕΠ
του Τμήματος Οικονομικών Επιστημών που καλύπτουν
τη σχετική θεματική περιοχή, προκειμένου να συζητήσουν τη δυνατότητα επίβλεψης της διπλωματικής τους
εργασίας.
Μόλις προσδιοριστεί το αντικείμενο της Μ.Δ.Ε., θα
πρέπει οι φοιτητές να καταθέσουν αίτηση- πρόταση
στην Συντονιστική Επιτροπή.
Η αίτηση-πρόταση υποβάλλεται τον Μάιο (η ημερομηνία ανακοινώνεται από τη γραμματεία) κάθε ακαδημαϊ-
κού έτους και εγκρίνεται από τη Συντονιστική Επιτροπή.
Η πρόταση οπωσδήποτε περιέχει τα εξής:
1. Τον προτεινόμενο τίτλο της Μ.Δ.Ε.
2. Τον προτεινόμενο επιβλέποντα καθώς και τα υπόλοιπα μέλη της Τριμελούς Εξεταστικής Επιτροπής που θα
πρέπει να έχουν την ίδια ή συναφή επιστημονική ειδικότητα με το γνωστικό αντικείμενο του Π.Μ.Σ.
3. Περίληψη της πρότασης (μέγιστη έκταση 1000 λέξεις
που αφορούν το θέμα, τις μεθόδους, το πεδίο έρευνας).
Το θέμα της εργασίας και η Τριμελής Επιτροπή εγκρίνονται από τη Συνέλευση έπειτα από τεκμηριωμένη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
εισήγηση για τη συνάφεια του αντικειμένου της Μ.Δ.Ε
με το περιεχόμενο σπουδών του Π.Μ.Σ. και την επιστημονική ειδικότητα των μελών της Τριμελούς Επιτροπής.
Μετά την εκπόνηση της Μ.Δ.Ε., ο μεταπτυχιακός φοιτητής υποβάλλει μέχρι το τέλος Φεβρουαρίου στον
Επιβλέποντα και στα άλλα δύο μέλη της Τριμελούς Εξεταστικής Επιτροπής αντίγραφα της τελικής Μεταπτυχι-
ακής Διπλωματικής Εργασίας. Ταυτόχρονα, υποβάλλει
στη Γραμματεία, πριν την αξιολόγηση της διπλωματικής του εργασίας, υπεύθυνη δήλωση ότι η διπλωματι-
κή εργασία αυτή δεν αποτελεί προϊόν λογοκλοπής ούτε
στο σύνολο ούτε σε επιμέρους τμήματα αυτής. Εφόσον
διατυπωθεί θετική κρίση από την Τριμελή Εξεταστική
Επιτροπή, ορίζεται από τη Σ.Ε. η ημερομηνία και ο τόπος
της δημόσιας υποστήριξης/αξιολόγησής της. Φοιτητής
που δεν καταθέτει εμπρόθεσμα ή που αποτυγχάνει στην
Μεταπτυχιακή Εργασία, μπορεί, υπό την προϋπόθεση ότι
δεν έχει εξαντλήσει τη μέγιστη διάρκεια φοίτησης, να
την καταθέσει ξανά και να εξεταστεί μέχρι τη λήξη του
εαρινού εξαμήνου του τρέχοντος ακαδημαϊκού έτους.
Σε περίπτωση αρνητικής κρίσης μετά τη 2η υποβολή, δεν
απονέμεται στον φοιτητή το Δίπλωμα Μεταπτυχιακών
Σπουδών και διαγράφεται από το Π.Μ.Σ.
Ο ρόλος της τριμελούς εξεταστικής επιτροπής (Τ.Ε.Ε.)
και ιδιαίτερα του επιβλέποντος είναι να καθοδηγεί το
φοιτητή στην εκπόνηση της Μ.Δ.Ε., όσον αφορά κυρίως:
1. Το θέμα και τη σχετική βιβλιογραφία
2. Τη δυνατότητα υλοποίησης της Μ.Δ.Ε.
3. Τη χρονική διάσταση
4. Τη συγκεκριμενοποίηση των θεωρητικών και ερευνητικών ερωτημάτων
5. Τη μέθοδο
6. Τα θεωρητικά επιχειρήματα
7. Τη χρήση ποσοτικών/οικονομετρικών μεθόδων και
τις πηγές στοιχείων
8. Τη δομή της Μ.Δ.Ε.
Η συγγραφή της Μ.Δ.Ε. γίνεται αυστηρά σύμφωνα
με τις οδηγίες που περιλαμβάνονται στο κείμενο «Προδιαγραφές Μεταπτυχιακής Διπλωματικής Εργασίας»
που είναι αναρτημένο στον ιστότοπο του Τμήματος και
εκπονείται στην ελληνική ή αγγλική γλώσσα. Σε κάθε
περίπτωση ο υποψήφιος πρέπει να συμπεριλάβει περίληψη σε ποσοστό 10% της μελέτης του και στις δύο
αυτές γλώσσες.
Μετά το πέρας της δημόσιας υποστήριξης της Μ.Δ.Ε.,
η Τ.Ε.Ε. την αξιολογεί και τη βαθμολογεί με κλίμακα από
μηδέν (0) μέχρι δέκα (10) με διαβαθμίσεις μισής ή ακεραίας μονάδας. Προβιβάσιμοι βαθμοί είναι το πέντε (5)
και οι μεγαλύτεροί του.
Το τελικό πλήρες αντίγραφο της Μ.Δ.Ε. υποβάλλεται,
μετά την αποδοχή της, στη Γραμματεία του ΠΜΣ και στη
βιβλιοθήκη του Π.Κ. σε έντυπη και ηλεκτρονική μορφή,
καθώς και σε ηλεκτρονική μορφή για το αρχείο που διατηρείται στο Τμήμα.
Άρθρο 10
Αποφοίτηση και Τύπος Απονεμόμενου
Διπλώματος (Δ.Μ.Σ.)
Ο τύπος του απονεμόμενου διπλώματος ακολουθεί τις
κανονιστικές αποφάσεις της Συγκλήτου του Πανεπιστημίου Κρήτης. Η απονομή του μεταπτυχιακού διπλώματος
γίνεται δημοσίως, είτε συγχρόνως με την απονομή των
πτυχίων του Τμήματος, είτε στη Συνέλευση του Τμήματος.
Πριν την απονομή θα πρέπει να έχει κατατεθεί στη
Γραμματεία:
- Ένα δεμένο αντίτυπο της Μ.Δ.Ε. στο οποίο να συμπεριλαμβάνεται η συνοπτική περιγραφή της Μ.Δ.Ε. στα
ελληνικά και στα αγγλικά.
- Αντίτυπο της Μ.Δ.Ε. σε ψηφιακή μορφή στο οποίο να
συμπεριλαμβάνεται η συνοπτική περιγραφή της Μ.Δ.Ε.
στα ελληνικά και στα αγγλικά.
- Καταθετήριο Βιβλιοθήκης Πανεπιστημίου Κρήτης
(το παραπάνω υλικό απαιτείται για τον εμπλουτισμό του
E-Locus: Ιδρυματικό Καταθετήριο της Βιβλιοθήκης του
Πανεπιστημίου Κρήτης).
Άρθρο 11
Δικαιώματα και Υποχρεώσεις Μεταπτυχιακών
Φοιτητών
Οι μεταπτυχιακοί φοιτητές και φοιτήτριες έχουν τα
δικαιώματα και τις αντίστοιχες υποχρεώσεις που απορρέουν από την ισχύουσα νομοθεσία, τον Εσωτερικό Κα-
νονισμό του Πανεπιστημίου Κρήτης, τις διατάξεις του
Κανονισμού Προγραμμάτων Μεταπτυχιακών Σπουδών
του Ιδρύματος και τις αποφάσεις των αρμοδίων πανεπιστημιακών οργάνων διοίκησης.
Άρθρο 12
Ακαδημαϊκοί Σύμβουλοι
Η Σ.Ε. του Π.Μ.Σ. ορίζει κατά την έναρξη των σπουδών
των μεταπτυχιακών φοιτητών ακαδημαϊκούς συμβούλους. Έργο του/της ακαδημαϊκού συμβούλου είναι η κα-
θοδήγηση και η παροχή κατευθύνσεων και συμβουλών
στους φοιτητές για την πρόοδο και την επιτυχή ολοκλήρωση των σπουδών τους. Οι υπηρεσίες του/της συμβού-
λου έχουν αμιγώς συμβουλευτικό χαρακτήρα και δεν
υποχρεώνουν τους φοιτητές στους οποίους παρέχονται.
Άρθρο 13
Υποτροφίες
Τα τελευταία χρόνια ο Ειδικός Λογαριασμός Κονδυλίων
Έρευνας του Πανεπιστημίου Κρήτης προσφέρει υποτροφίες για μεταπτυχιακούς φοιτητές και υποψήφιους
διδάκτορες.
Οι διαδικασίες που αφορούν στην υποβολή αιτήσεων,
στην αξιολόγηση και κατάταξη των υποψηφίων καθώς
και η τελική επιλογή αναφέρονται στο Οδηγό Χρηματοδότησης και Διαχείρισης του Ειδικού Λογαριασμού
Κονδυλίων Έρευνας.
Το Π.Μ.Σ. δύναται να χορηγεί προς τους/τις φοιτητές/
τριες του υποτροφίες αριστείας και βραβεία, με επιβάρυνση του προϋπολογισμού του, με κριτήριο την επίδοση
τους στις σπουδές τους, καθώς και ανταποδοτικές υποτροφίες. Αρμόδιο όργανο για τον καθορισμό του αριθμού
των υποτροφιών και των βραβείων, καθώς και για κάθε
άλλο σχετικό θέμα είναι η Συνέλευση του Τμήματος.
Οι επιμέρους δείκτες που καθορίζουν την ακαδημαϊκή
επίδοση είναι:
i) Μέσος όρος βαθμολογίας του προηγούμενου εξαμήνου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1841/26.03.2024
ii) Σειρά εισαγωγής στο Π.Μ.Σ.,
iii) Πρόσφατες ακαδημαϊκές επιδόσεις (Δημοσιεύσεις,
βραβεία ή και τιμητικές διακρίσεις) σχετικές με το αντικείμενο του Π.Μ.Σ.,
iv) Κανονική φοίτηση.
Τα κριτήρια για τις ανταποδοτικές υποτροφίες είναι:
i) Ατομική ή οικογενειακή οικονομική κατάσταση όπως
αυτή ορίζεται από την κείμενη νομοθεσία.
ii) Κοινωνικά κριτήρια.
iii) Κανονική φοίτηση και ακαδημαϊκή επίδοση.
Μετά από εισήγηση της Συντονιστικής Επιτροπής (Σ.Ε)
του Π.Μ.Σ., δημοσιεύεται πρόσκληση υποβολής αιτήσεων για τη χορήγηση υποτροφίας. Οι υποψήφιοι οφείλουν
να συμπληρώσουν όλα τα υποχρεωτικά πεδία της αίτησης με τα απαιτούμενα κατά περίπτωση δικαιολογητι-
κά και τα υποβάλλουν στην Γραμματεία του Τμήματος
εντός των αποκλειστικών ημερολογιακών προθεσμιών
που ορίζονται στην Πρόσκληση. Η αίτηση επέχει θέση
Υπεύθυνης Δήλωσης του ν. 1599/1986.
Η Σ.Ε. αξιολογεί και κατατάσσει τις υποψηφιότητες
βάσει των κριτηρίων που έχουν οριστεί στον παρόντα
κανονισμό και εισηγείται τον κατάλογο ονομάτων των
υποψηφίων προς τη Συνέλευση. Μετά την έγκριση του
παραπάνω καταλόγου ανακοινώνεται από την Γραμματεία του Π.Μ.Σ. μέσω ηλεκτρονικής αλληλογραφίας σε
όσους αιτήθηκαν υποτροφία το αποτέλεσμα της αίτησής
τους (αποδοχή/απόρριψη). Οι υποψήφιοι μπορούν εντός
αποκλειστικής προθεσμίας 5 ημερών να καταθέσουν
αιτιολογημένη ένσταση η οποία θα εξεταστεί από την
Επιτροπή Ενστάσεων όπως αυτή έχει οριστεί από τη Συνέλευση του Τμήματος.
Άρθρο 14
Τέλη Φοίτησης
Δεν προβλέπονται τέλη φοίτησης στο Π.Μ.Σ.
Άρθρο 15
Αξιολόγηση του Π.Μ.Σ.
Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές, σύμφωνα με τις κείμενες διατάξεις.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Κρήτης
στο πλαίσιο της εσωτερικής αξιολόγησης του Τμήματος
Οικονομικών Επιστημών και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Ιδρύματος.
Η εξωτερική αξιολόγηση του Π.Μ.Σ. διενεργείται σε
συνεργασία με την ΜΟΔΙΠ στο πλαίσιο της πιστοποίησής
του σύμφωνα με την προβλεπόμενη από την ΕΘ.Α.Α.Ε
διαδικασία.
Άρθρο 16
Επιστημονική Έρευνα - Δημοσίευση Ερευνητικών
Εργασιών - Λογοκλοπή
Επιστημονική Έρευνα - Δημοσίευση Ερευνητικών Εργασιών.
Για την Επιστημονική Έρευνα και τη Δημοσίευση Ερευνητικών Εργασιών ισχύουν όσα ορίζονται στον Κανονι-
σμό Μεταπτυχιακών Σπουδών του Π.Κ. και στην κείμενη
νομοθεσία.
Άρθρο 17
Διοικητική, Τεχνική και Οικονομική Υποστήριξη
Διοικητική υποστήριξη
Η Γραμματεία του Τμήματος που έχει τη διοικητική
ευθύνη για τη λειτουργία των μεταπτυχιακών σπουδών
τηρεί για κάθε μεταπτυχιακό φοιτητή ιδιαίτερο φάκελο
που περιέχει: α) τους τίτλους και τα δικαιολογητικά που
προσκομίστηκαν με την αίτηση της υποψηφιότητάς του,
β) αντίγραφα των πιστοποιητικών ή βεβαιώσεων που
του έχουν χορηγηθεί ή τις πειθαρχικές ποινές που του
έχουν επιβληθεί, γ) σύνοψη προόδου, που συμπεριλαμβάνει βαθμολογία μαθημάτων δ) υποτροφίες ή βραβεία
που του έχουν απονεμηθεί, ε) κάθε σχετικό έγγραφο που
προβλέπεται από την κείμενη νομοθεσία. Το περιεχόμενο του ατομικού φακέλου είναι προσιτό μόνο στην αρ-
μόδια υπηρεσία και στον ίδιο τον μεταπτυχιακό φοιτητή.
Τεχνική Υποστήριξη
Τεχνική υποστήριξη στην υλικοτεχνική υποδομή που
χρησιμοποιούν οι μεταπτυχιακοί φοιτητές δύναται να
παρέχουν οι τεχνικοί της Σχολής Κοινωνικών Επιστημών.
Οικονομική Υποστήριξη
Η λειτουργία του ΠΜΣ θα χρηματοδοτηθεί από ιδίους
πόρους του Πανεπιστημίου Κρήτης, τον κρατικό προϋπολογισμό ή το πρόγραμμα δημοσίων επενδύσεων,
κληροδοτήματα, δωρεές, χορηγίες και πάσης φύσεως
οικονομικές ενισχύσεις, καθώς και από πόρους από ερευνητικά έργα ή προγράμματα, μέρος των εσόδων των
Ειδικών Λογαριασμών Κονδυλίων Έρευνας (Ε.Λ.Κ.Ε.) των
Α.Ε.Ι. καθώς από κάθε άλλη νόμιμη αιτία.
Άρθρο 18
Λοιπά Θέματα
Οι μεταπτυχιακοί φοιτητές που έχουν εγγραφεί έως
και το ακαδημαϊκό έτος 2023-2024 θα ολοκληρώσουν τη
φοίτησή τους σύμφωνα με τις ισχύουσες διατάξεις έως
την έναρξη του ν. 4957/2022 (Α’ 141/2022).
Για κάθε θέμα σχετικό με την οργάνωση και λειτουργία
του ΠΜΣ, που δεν προβλέπεται ή δεν αναφέρεται ρητά
στον παρόντα Κανονισμό, αρμόδια να αποφασίσει είναι η Συνέλευση του Τμήματος Οικονομικών Επιστημών,
έπειτα από εισήγηση της Συντονιστικής Επιτροπής.
ΣΥΝΤΟΜΟΓΡΑΦΙΕΣ
Π.Μ.Σ.: Πρόγραμμα Μεταπτυχιακών Σπουδών, Σ.Ε.: Συντονιστική Επιτροπή, Τ.Ε.Ε.: Τριμελής Εξεταστική Επιτρο-
πή, Δ.Μ.Σ.: Δίπλωμα Μεταπτυχιακών Σπουδών, Μ.Δ.Ε.:
Μεταπτυχιακή Διπλωματική Εργασία.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 29 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ

[Source: 20240201841.pdf | Tokens: 55149]